Өс йыл үткәс, Париждың «Комедия» гәзите һөнәрмән-шансонсылар конкурсын ойоштора. Бөтә Франция буйынса һайлап алыу ярыштары бара. Йөҙҙән ашыу дәғүәсе булһа, улар араһында Фернан икенсе булып еңеп сыға. Был саҡта уға ун ике йәш була. Хәҙер «бәләкәй Синене» (ул атаһының псевдонимы аҫтында йырлай) Марселдең бөтә вагон йөрөтөүселәре таный — ул концерттарына гелән трамвайҙа бара, һәм уны яратҡан кондукторҙар йырсыны трамвайҙа бушлай йөрөтә.